ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1990 περί των χρηματοδοτικών παρεμβάσεων της Ισπανίας υπέρ της βιομηχανίας άνθρακα κατά τα έτη 1988, 1989 και 1990 ( Το κείμενο στην ισπανική γλώσσα είναι το μόνο αυθεντικό ) ( 91/3/ΕΚΑΧ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση αριθ. 2064/86/ΕΚΑΧ της Επιτροπής της 30ής Ιουνίου 1986 σχετικά με το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα ( 1 ), και ιδίως το άρθρο 2 παράγραφος 1 και το άρθρο 10,

Εκτιμώντας ότι :

Ι

Με την επιστολή της 26ης Σεπτεμβρίου 1989, η ισπανική κυβέρνηση γνωστοποίησε στην Επιτροπή, σύμφωνα με το άρθρο 9 παράγραφος 2 της απόφασης αριθ . 2064/86 ΕΚΑΧ, τις χρηματοδοτικές παρεμβάσεις στις οποίες προτίθεται να προβεί άμεσα ή έμμεσα υπέρ της βιομηχανίας άνθρακα κατά το έτος 1990 .

Με την επιστολή της 15ης Ιουνίου 1990 εξάλλου, η ισπανική κυβέρνηση ανακοίνωσε τις συμπληρωματικές πληροφορίες που της είχε ζητήσει η Επιτροπή την 1η Δεκεμβρίου 1989 και στις 12 Ιανουαρίου 1990 .

Η ισπανική κυβέρνηση, με την επιστολή της 15ης Ιουνίου 1990, γνωστοποίησε επίσης στην Επιτροπή, σύμφωνα με το άρθρο 9 παράγραφος 2 της απόφασης αριθ . 2064/86/ΕΚΑΧ, νέες χρηματοδοτικές παρεμβάσεις στις οποίες προτίθεται να προβεί όσον αφορά τα οικονομικά έτη 1989 και 1988 .

Δυνάμει της εν λόγω απόφασης, η Επιτροπή αποφαίνεται για τα ακόλουθα χρηματοδοτικά μέτρα :

- ενίσχυση για την κάλυψη ζημιών εκμετάλλευσης του οικονομικού έτους 1990, μέχρι ύψους 50 830 εκατομμυρίων ισπανικών πεσετών,

- συμπληρωματική ενίσχυση για την κάλυψη ζημιών εκμετάλλευσης των οικονομικών ετών 1989 και 1988, μέχρι ύψους αντίστοιχα 2026,9 εκατομμυρίων ισπανικών πεσετών και 369,1 εκατομμυρίων ισπανικών πεσετών,

- ενίσχυση στη διάθεση ανθράκων και οπτανθράκων που προορίζονται για την κοινοτική βιομηχανία σιδήρου και χάλυβα στο πλαίσιο του οικονομικού έτους 1990, μέχρι ύψους 1 400 εκατομμυρίων ισπανικών πεσετών,

- ενίσχυση για την αποκατάσταση του περιβάλλοντος σε περιοχές ορυχείων, για το έτος 1990, μέχρι ύψους 268 εκατομμυρίων ισπανικών πεσετών,

- ενίσχυση στην προώθηση της καινοτομίας για το έτος 1990 μέχρι ύψους 280 εκατομμυρίων ισπανικών πεσετών .

ΙΙ

Η ενίσχυση των 50 830 εκατομμυρίων ισπανικών πεσετών που προορίζεται για την κάλυψη των ζημιών εκμετάλλευσης στοχεύει στην αντιστάθμιση, για κάθε τόνο που παράγουν οι επιχειρήσεις Hunosa, Minas de Figaredo και Minero Siderurgica de Ponferrada για το μέρος των δραστηριοτήτων της επιχείρησης που προκύπτουν από την εκμετάλλευση του ορυχείου της Camocha ), της υφιστάμενης διαφοράς μεταξύ του μέσου προβλεπόμενου κόστους και των μέσων προβλεπόμενων εσόδων για την παραγωγή άνθρακα ύψους 4 262 000 τόνων .

Με τις αποφάσεις 89/102 /ΕΚΑΧ ( 2 ), 88/505/ΕΚΑΧ ( 3 ) και 87/454/ΕΚΑΧ ( 4 ), η Επιτροπή ενέκρινε τις ενισχύσεις για την κάλυψη ζημιών εκμετάλλευσης των ετών 1989, 1988 και 1987 αφού έλαβε υπόψη το γεγονός ότι αναμενόταν να συμβάλουν στην διευκόλυνση της πορείας αναδιάρθρωσης της βιομηχανίας άνθρακα, ιδίως με τη χρονική κλιμάκωση του κλεισίματος των μονάδων εξόρυξης που δεν είχαν καμία προοπτική οικονομικής βιωσιμότητας, στο πλαίσιο περιφερειακής πολιτικής βιομηχανικής ανασυγκρότησης . Έτσι, οι ενισχύσεις επρόκειτο να συμβάλλουν στην επίλυση των κοινωνικών και περιφερειακών προβλημάτων που συνδέονται με τις σημειούμενες εξελίξεις στη βιομηχανία άνθρακα, σύμφωνα με το άρθρο 2 παράγραφος 1 τρίτη περίπτωση της απόφασης αριθ . 2064/86/ΕΚΑΧ .

Αντιθέτως προς τον εξαγγελθέντα στόχο της αναδιάρθρωσης, η Επιτροπή διαπιστώνει ότι σε σύγκριση με το 1986, οι ενισχύσεις για την κάλυψη των ζημιών εκμετάλλευσης αυξήθηκαν κατά περισσότερο από 70 %.

Η παρατηρούμενη εξέλιξη στη διάρκεια των τελευταίων ετών πρέπει να εκτιμηθεί με γνώμονα τους στόχους της απόφασης αριθ . 2064/86/ΕΚΑΧ, και ιδίως τους αναφερόμενους στο άρθρο 2 παράγραφος 1 .

Υπό το πρίσμα αυτό, πρέπει να αναφερθεί ότι οι λεπτομέρειες χορήγησης της υπόψη ενίσχυσης δεν ευνοούν την αποκατάσταση της ανταγωνιστικής ικανότητας του κλάδου άνθρακα μέσω μέτρων αναδιάθρωσης, εκσυγχρονισμού και ορθολογικής οργάνωσης .

Η επάρκεια του ύψους της ενίσχυσης για την αυξανόμενη παραγωγή άνθρακα ενθαρρύνει, από τη φύση τη δημιουργία μονάδων παραγωγής που αντικαθιστούν τις υφιστάμενες χωρίς καμία μελλοντική προοπτική οικονομικής βιωσιμότητας .

Μια τέτοια πολιτική εξάλλου, δεν συμβάλλει στην επίλυση των κοινωνικών και περιφερειακών προβλημάτων που συνδέονται με τις σημειούμενες εξελίξεις στην ισπανική βιομηχανία άνθρακα κατά την έννοια των κριτηρίων και στόχων της απόφασης αριθ . 2064/86/ΕΚΑΧ .

Λόγω του ότι το μεγαλύτερο μέρος των υπόψη παραγωγικών μονάδων δεν παρουσιάζει προοπτικές οικονομικής βιωσιμότητας δεν είναι δυνατό να εγκριθεί συνεχής και συστηματική αύξηση των ενισχύσεων .

Αντιθέτως, οι παρατηρηθείσες ή αναμενόμενες στην ισπανική αγορά αυξήσεις των τιμών άνθρακα έπρεπε να οδηγήσουν σε μείωση των ενισχύσεων μέσω της σχετικής μείωσης της μη ανταγωνιστικότητας των εν λόγω μονάδων παραγωγής .

Υπό τις συνθήκες αυτές, η ενίσχυση για την κάλυψη των ζημιών εκμετάλλευσης που προβλέπεται για το 1990 δεν πρέπει να υπερβεί εκείνη που εγκρίθηκε με την απόφαση 89/102/ΕΚΑΧ, συμπεριλαμβανομένης της πρόσθετης ενίσχυσης στο πλαίσιο του 1989 για την κάλυψη ζημιών εκμετάλλευσης του ορυχείου της Camocha που καλύπτεται επίσης με την παρούσα απόφαση, ήτοι συνολικώς 50 034,8 εκατομμύρια ισπανικές πεσέτες .

Με δεδομένο το μεταβατικό χαρακτήρα της απόφασης αριθ . 2064/86/ΕΚΑΧ, της οποίας η ισχύς λήγει στις 31 Δεκεμβρίου 1993, καθώς και την ανάγκη να επιδιωχθεί εν καιρώ η οικονομική βιωσιμότητα της κοινοτικής βιομηχανίας άνθρακα, είναι σκόπιμο να εξασφαλιστεί ότι οι κοινοτικές ενισχύσεις παρουσιάζουν χαρακτηριστικά προοδευτικής μείωσης και συνοδεύονται από σχέδια αναδιάρθρωσης, εξορθολογισμού και εκσυγχρονισμού, όπως τα παρατιθέμενα στις προϋποθέσεις εφαρμογής της απόφασης αριθ . 2064/86/ΕΚΑΧ .

Προκειμένου η Επιτροπή να είναι σε θέση να εξετάσει κατά πόσο τηρούνται οι προϋποθέσεις εφαρμογής της απόφασης αριθ . 2064/86/ΕΚΑΧ όσον αφορά τις ενισχύσεις για την κάλυψη των ζημιών εκμετάλλευσης, ενδείκνυται να κληθούν οι ισπανικές αρχές να υποβάλουν, πριν από τις 31 Δεκεμβρίου 1990, σχέδιο προοδευτικής μείωσης των εν λόγω ενισχύσεων που εκτείνεται το αργότερο μέχρι τις 31 Δεκεμβρίου 1993 .

ΙΙΙ

Η συμπληρωματική ενίσχυση την οποία προτίθεται να χορηγήσει η ισπανική κυβέρνηση για τα έτη 1988 και 1989 προορίζεται για την κάλυψη των ζημιών εκμετάλλευσης του ορυχείου της Camocha, που ανήκει στην επιχείρηση Minero Siderurgica de Ponferrada, και στοχεύει στην αποφυγή της άμεσης αναστολής της λειτουργίας του εν λόγω ορυχείου, καθώς και των κοινωνικών και περιφερειακών επιπτώσεων που ενδεχομένως συνεπάγεται η απότομη διακοπή παραγωγής . Η έλλειψη μακροπρόθεσμων προοπτικών οικονομικής απόδοσης του ορυχείου αυτού απαιτεί πάντως την εφαρμογή, όσο το δυνατό γρηγορότερα, σχεδίου αναδιάρθρωσης των δραστηριοτήτων .

IV

Δυνάμει του άρθρου 12 της απόφασης αριθ . 2064/86/ΕΚΑΧ, επιτρέπεται στις επιχειρήσεις άνθρακα που παρέχουν εκπτώσεις έναντι των τιμών τιμοκαταλόγου ή του κόστους παραγωγής για τις διενεργούμενες από αυτές στα πλαίσια μακροπρόθεσμης συμβάσεως, παραδόσεις άνθρακα οπτανθρακοποίησης, οπτάνθρακα και άνθρακα που προορίζεται για έγχυση στις υψικαμίνους της κοινοτικής βιομηχανίας σιδήρου και χάλυβα . Οι εν λόγω εκπτώσεις δεν πρέπει να οδηγούν σε τιμές προσφοράς κοινοτικού άνθρακα και οπτάνθρακα κατώτερες εκείνων που τυχόν εφαρμόζονται για τον άνθρακα τρίτων χωρών και για τον άνθρακα που παράγεται από άνθρακες οπτανθρακοποίησης τρίτων χωρών .

Η ενίσχυση για τη διάθεση άνθρακα οπτανθρακοποίησης, οπτάνθρακα και άνθρακα που προορίζεται για εγχυση στις υψικαμίνους της κοινοτικής βιομηχανίας σιδήρου και χάλυβα, ύψους 1 400 εκατομμυρίων ισπανικών πεσετών για ποσότητηα 215 000 τόνων, που παρουσιάζει μείωση κατά 46 % ως προς το 1989 συνεπεία της μείωσης των παραδιδομενων ποσοτήτων, συμβάλλει στην κάλυψη της υφισταμένης διαφοράς μεταξύ της τιμής που ισχύει στην παγκόσμια αγορά και του κόστους παραγωγής του ισπανικού άνθρακα .

Ως εκ τούτου, η ενίσχυση συμβιβάζεται με τις διατάξεις του άρθρου 4 της εν λόγω απόφασης .

Η ενίσχυση για τη διάθεση άνθρακα οπτανθρακοποίησης, οπτάνθρακα και άνθρακα που προορίζεται για εγχυση στις υψικαμίνους της κοινοτικής βιομηχανίας σιδήρου και χάλυβα πρέπει να διευκολύνει τη διαδικασία εξορθολογισμού της βιομηχανίας άνθρακα, ιδίως κλιμακώνοντας το κλείσιμο ορισμένων μονάδων εξόρυξης στο πλαίσιο της περιφερειακής πολιτικής για βιομηχανική ανασυγκρότηση . Με τον τρόπο αυτό συμβάλλει στην επίλυση κοινωνικών και περιφερειακών προβλημάτων συνυφασμένων με την εξέλιξη της βιομηχανίας άνθρακα, σύμφωνα με το άρθρο 2 παράγραφος 1 τρίτη περίπτωση της απόφασης αριθ . 2064/86/ΕΚΑΧ .

V

Η ισπανική κυβέρνηση προτίθεται να χορηγήσει, το 1990, ενίσχυση για τη βελτίωση του περιβάλλοντος των ορυχείων στη βιομηχανία άνθρακα, ύψους 268 εκατομμυρίων ισπανικών πεσετών . Η ενίσχυση αυτή αφορά έργα διευθέτησης των χώρων σώρευσης απορριμάτων, καθώς και έργα καθαρισμού υδάτων .

Βάσει του άρθρου 9 παράγραφος 2 και του παραρτήματος 2 στοιχείο β ) της απόφασης αριθ . 2064/86/ΕΚΑΧ, η ενίσχυση αυτή πρέπει να κοινοποιείται στην Επιτροπή και να αξιολογείται σύμφωνα με το άρθρο 10 παράγραφος 2 της εν λόγω απόφασης .

Η Επιτροπή εκτιμά ότι το χαμηλό ύψος της ενίσχυσης δεν πρόκειται να δώσει στην ισπανική βιομηχανία άνθρακα ιδιαίτερο ανταγωνιστικό πλεονέκτημα έναντι των άλλων κοινοτικών επιχειρήσεων άνθρακα . Το εν λόγω μέτρο αποβλέπει στη βελτίωση του περιβάλλοντος στις υπόψη ζώνες και συμβάλλει έτσι στην επίλυση περιφερειακών προβλημάτων που δέονται με την εξέλιξη της βιομηχανίας άνθρακα σύμφωνα με το άρθρο 2 παράγραφος 1 τρίτη περίπτωση της απόφασης αυτής .

Η ισπανική κυβέρνηση προτίθεται να χορηγήσει ενίσχυση για την προώθηση της κοινοτομίας στη βιομηχανία άνθρακα το 1990 .

Η ενίσχυση αυτή, που ανέρχεται σε 280 εκατομμύρια ισπανικές πεσέτες, πράγμα που αντιπροσωπεύει μείωση κατά 54 % σε σχέση με το 1989, πρόκειται να κατανεμηθεί μεταξύ των ακόλουθων λεκανών : Central Asturiana, Bierzo, Villablino, Narcea, Leon-Este, Palencia, Aragon, Cataluna και Baleares .

Η ενίσχυση προορίζεται να διασφαλίσει ότι τα αποτελέσματα της έρευνας πρόκειται να έχουν, το συντομότερο δυνατό, πρακτικές εφαρμογές στην παραγωγή, επιτρέποντας έτσι τη βελτίωση της ανταγωνιστικότητας της ισπανικής βιομηχανίας άνθρακα . Η ενίσχυση πρέπει να κοινοποιείται στην Επιτροπή βάσει του άρθρου 9 παράγραφος 2 στοιχείο β ) της απόφασης αριθ . 2064/86/ΕΚΑΧ και να εξετάζεται σύμφωνα με τις διατάξεις του άρθρου 10 παράγραφος 2 της εν λόγω απόφασης .

Το χαμηλό ύψος της ενίσχυσης δεν πρόκειται να δώσει αξιόλογο ανταγωνιστικό πλεονέκτημα στις ισπανικές επιχειρήσεις έναντι των άλλων κοινοτικών επιχειρήσεων άνθρακα .

Το μέτρο συμβάλλει στη βελτίωση της ανταγωνιστικότητας της βιομηχανίας άνθρακα σύμφωνα με το άρθρο 2 παράγραφος 1 πρώτη περίπτωση της απόφασης αριθ . 264/86/ΕΚΑΧ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Επιτρέπεται στην ισπανική κυβέρνηση να χορηγήσει στην ισπανική βιομηχανία άνθρακα για το έτος 1990 ενισχύσεις μέχρι ύψους 51 982,8 εκατομμυρίων ισπανικών πεσετών . Το συνολικό ποσό περιλαμβάνει τις ακόλουθες ενισχύσεις :

1 . Ενίσχυση για την κάλυψη ζημιών εκμετάλλευσης μέχρι ύψους 50 034,8 εκατομμυρίων ισπανικών πεσετών -

2 . Ενίσχυση στη διάθεση άνθρακα και οπτάνθρακα που προορίζεται για την κοινοτική βιομηχανία σιδήρου και χάλυβα μέχρι ύψους 1 400 εκατομμυρίων ισπανικών πεσετών -

3 . Ενίσχυση για το περιβάλλον των ορυχείων μέχρι ύψους 268 εκατομμυρίων ισπανικών πεσετών -

4 . Ενίσχυση για την προώθηση της καινοτομίας μέχρι ύψους 280 εκατομμυρίων ισπανικών πεσετών . Άρθρο 2

Επιτρέπεται στην ισπανική κυβέρνηση να χορηγήσει στην ισπανική βιομηχανία άνθρακα συμπληρωματική ενίσχυση για την κάλυψη των ζημιών εκμετάλλευσης των ετών 1988 και 1989, μέχρι ύψους 369,1 και 202,9 εκατομμυρίων ισπανικών πεσετών . Άρθρο 3

Η ισπανική κυβέρνηση υποβάλλει στην Επιτροπή, πριν τις 31 Δεκεμβρίου 1990, σχέδιο μείωσης των ενισχύσεων που προορίζονται για την κάλυψη των ζημιών εκμετάλλευσης, εφαρμοστέο μέχρι τις 31 Δεκεμβρίου 1993, το αργότερο, στο πλαίσιο σχεδίου αναδιάρθρωσης, εκσυγρονισμού και εξορθολογισμού της ισπανικής βιομηχανίας άνθρακα . Άρθρο 4

Η παρούσα απόφαση απευθύνεται στο Βασίλειο της Ισπανίας .

Βρυξέλλες, 25 Ιουλίου 1990 .

Για την Επιτροπή

Antonio CARDOSO E CUNHA

Μέλος της Επιτροπής ( 1 ) ΕΕ αριθ . L 177 της 1 . 7 . 1986, σ . 1 . ( 2 )

ΕΕ αριθ . L 38 της 10 . 2 . 1989, σ. 39 . ( 3 )

ΕΕ αριθ . L 274 της 6 . 10 . 1988, σ . 41 . ( 4 )

ΕΕ αριθ . L 241 της 25 . 8 . 1987, σ . 16 .